Z A P I S N I K
37. sjednice Vijeća Mjesnog odbora Cvjetni trg
održane 07. srpnja 2024. u prostorijama Mjesnog odbora „Kralj Petar Svačić“, Preradovićeva ulica 29, s početkom u 20:00 sati

[bookmark: _Hlk160460138]Nazočni članovi Vijeća Mjesnog odbora Cvjetni trg: Milena Bekić Milinović, Nela Jantol, Dragan Hrnjak i Matea Vučić.

Nenazočni članovi Vijeća Mjesnog odbora Cvjetni trg: Nebojša Gavrilov.

Predsjedava: Milena Bekić Milinović, predsjednica Vijeća Mjesnog odbora Cvjetni trg.

Zapisnik vodi: Milena Bekić Milinović, predsjednica Vijeća Mjesnog odbora Cvjetni trg.

[bookmark: _Hlk81384179]Predsjednica konstatira da je nazočno 4 člana Vijeća, što znači da Vijeće može pravovaljano odlučivati, te otvara 37. sjednicu Vijeća Mjesnog odbora Cvjetni trg i poziva članove Vijeća da prihvate zapisnik 36. sjednice Vijeća Mjesnog odbora Cvjetni trg.

Vijeće jednoglasno prihvaća tekst zapisnika 36. sjednice Vijeća Mjesnog odbora Cvjetni trg, koja je održana 23. lipnja 2024. 

Predsjednica Vijeća predlaže dnevni red.

Vijeće jednoglasno utvrđuje
 
DNEVNI RED

1. [bookmark: _Hlk172121682]Izmjene i dopune Generalnoga urbanističkog plana grada Zagreba, donošenje zaključka
2. Pitanja i prijedlozi


Ad. 1.	Izmjene i dopune Generalnoga urbanističkog plana grada Zagreba, donošenje zaključka

Milena Bekić Milinović, predsjednica Vijeća, daje uvodno obrazloženje točke i otvara raspravu.
[bookmark: _Hlk172122027]U raspravi su sudjelovali svi nazočni članovi Vijeća. Milena Bekić Milinović, predsjednica Vijeća, podsjeća da je sadašnji Generalni urbanistički plan grada Zagreba donesen 2007. godine od kada je mijenjan 3 puta, posljednji put 2016. godine. Dodaje da kritičari prigovaraju da u predloženim izmjenama Generalnog urbanističkog plana grada Zagreba nema prave prometne studije i da Zagrebu nedostaje dugoročne strategije razvoja koja će reći gdje Zagreb želi biti 2050. godine.

Nela Jantol, članica Vijeća, bila je na predavanju o Generalnom urbanističkom planu grada Zagreba, gdje su im objasnili kako pregledavati karte i poslati komentare. Zahvaljujući tome uspjela je proučiti svu dokumentaciju na koju će, u ime MO Cvjetni trg roku, poslati komentare. Osnovne primjedbe koje namjerava poslati u zadanom roku su sljedeće:

Prema kartogramu 6. Zelena infrastruktura, Gundulićeva i Berislavićeva ulica su označene s kategorijom:  Obaveza ili prijedlog planiranja drvoreda uz prometnice 

Gundulićeva kao jedna od duljih ulica u samom centru grada nije ozelenjena. Ozelenjivanjem ulice ona bi dobila važnu ulogu u zelenoj infrastrukturi jer bi povezivala elemente zelene infrastrukture u smjeru sjever-jug. Dodatno, centar grada je jedno od najosjetljivijih područja zbog visoke izgrađenosti i toplinskih otoka ljeti, pa bi zelenilo u cijeloj duljini Gundulićeve ulice omogućilo ublažavanje ovakvih utjecaja. Predlažemo da se sljedeće UPU nadopuni s obvezom planiranja drvoreda ili zelenila (ovisno o postojećoj podzemnoj infrastukturi).

Članak 59. (3) Programske smjernice za: 
· UPU Ilica - Gundulićeva - Varšavska – Frankopanska - obvezno planirati drvored ili zelenilo u Gundulićevoj ulici
· UPU Ilica - Preobraženska - Preradovićev trg - Varšavska – Gundulićeva - obvezno planirati drvored ili zelenilo u Gundulićevoj ulici
· UPU Berislavićeva - Gajeva - Hebrangova – Preradovićeva - obvezno planirati drvored ili zelenilo u Berislavićevoj ulici (južni dio)
· UPU Hebrangova - Preradovićeva - Žerjavićeva - Gundulićeva - Trg Petra Svačića – obvezno planirati drvored ili zelenilo u Gundulićevoj ulici.


Ad 2.	Pitanja i prijedlozi.	

Milena Bekić Milinović, predsjednica Vijeća, obavještava da je u posljednje vrijeme pristiglo dosta mailova naših sugrađana koji se žale na buku iz ugostiteljskih objekata. Obišla je neke od spornih terasa/lokala i zamolila vlasnike da poštuju propisane standarde o jačini buke/zvuka. 
Izrada idejnog rješenja za obnovu javnog zdenca-česme na Cvjetnom trgu je u tijeku, o čemu posebno vode računa Dragan Hrnjak, potpredsjednik Vijeća i Nela Jantol, članica Vijeća, koji su u kontaktu s arhitektom M.P., koji se ponudio maksimalno nam pomoći u realizaciji ovog projekta.


Sjednica je završila u 21:30 sati


KLASA: 024-08/24-003/1451
URBROJ: 251-13-11-1/002-24-2
Zagreb, 07. srpnja 2024.


Zapisnik sastavila: Milena Bekić Milinović
Predsjednica
Vijeća Mjesnog odbora
Cvjetni trg

[bookmark: _GoBack]Milena Bekić Milinović, v.r.
